በሺህ የሚቆጠሩ የቴዲ አፍሮ አድናቂዎች ከባለፈው ሳምንት ጀምሮ የኮንሰርቱን ትኬት ለማግኘት ብዙ ጥረት ቢያደርጉም አውራምባ ታይምስ ያነጋገራቸው የኮንሰርቱ የፕሮሞሽን ኃላፊ አቶ ምትኩ ግርማ ግን ‹ትኬት አስቀድመን አንሸጥም የትኬት ሽያጩ የሚከናወነው ኮንሰርቱ በሚካሄድበት ዕለት በስታዲየም ነው ይህ የሆነበት ምክንያት ደግሞ ትኬቱ በህገወጥ መንገድ ዋጋው እንዳያሻቅብ ነው› ማለታቸው ይታወሳል፡፡ በዛሬው ዕለት በአዲስ አበባ ከጧት ጀምሮ ከባድ ዝናብ እየጣለ ቢሆንም በመቶ ሺህ የሚቆጠሩ የኮንሰርቱ ታዳሚዎች ግን ለዝናቡ ቦታ ሳይሰጡ በኢትዮጵያ ባንዲራ እንዲሁም የቴዲን ምስል በያዙ ቲሸርቶችና ኮፊያዎች ደምቀው በረጃጅም ሰልፎች እየተጠባበቁ ነው፡፡
